Oțelit de călătorii prin zone de conflict precum India, Iran, Afghanistan, doritor să cunoască "umanitatea strălucind în cele mai tulburate locuri de pe pământ", voind să vadă în ce fel modelează Nilul "viețile din temelie, zi după zi și kilometru după kilometru" în zilele noastre la fel ca pe vremea străvechilor civilizații, și de bună seamă stimulat de difuzarea documentarului expediției la Channel 4 și Sunday Times, Levison Wood a pornit pe jos de la izvoarele Nilului în decembrie 2014 și a elaborat apoi, din jurnal, un volum nu doar palpitant prin aventură, ci și bine conturat literar.